Паступова расла колькасць чытачоў, што патрабавала поўнай аддачы на рабоце, павялічваліся фонды аддзела, пашыралася сетка нестацыянарнага абслугоўвання. У тыя гады дзейнічала 16 перасоўных бібліятэк на прадпрыемствах, ва ўстановах горада, у вёсках, дзе не было бібліятэк. Найбольш значнымі былі такія бібліятэкі ў “Сельгастэхніцы”, ДЭУ-100, бальніцы, прамкамбінаце, ПМК-14, у Ясянцы, на ўдарнай камсамольскай будоўлі ў Раздзялавічах. Для абмену літаратуры заўсёды знаходзіліся людзі ў арганізацыях, якія вялі работу бібліятэк-перасовак на грамадскіх пачатках.